钦定古今图书集成/理学汇编/学行典/第174卷 > 韩贞
## 钦定古今图书集成/理学汇编/学行典/第174卷 > 韩贞

按《扬州府志》：“韩贞，兴化人。世业陶，天性孝友，目不涉
书史，而慕圣贤之学。闻王艮子襞倡道海滨，往从之
游。家贫，裹麦屑数升，候诸生罢馔，就其馀爨煮食之。
常曰：‘道在尧舜，尧舜只是孝弟’。遂躬行力践，言动不
苟，尤善提奖后学，远近来学者数百人，有司馈遗，一
切谢。家无担石，稍馀半菽，即分给贫乏，自处晏如也。”
督学耿定向与语性学，大器重之。学者称“乐吾先生。”